03/11/2016 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
RP.2016/25462. Resolución que modifica as bases xerais das convocatorias de subvencións para concellos e outras entidades locais e as bases do Programa para contratar persoal técnico para atención de museos e centros de interpretación 2016

RESOLUCIÓN POLA QUE SE MODIFICAN AS BASES XERAIS REGULADORAS DAS CONVOCATORIAS DE SUBVENCIÓNS DIRIXIDAS AOS CONCELLOS E OUTRAS ENTIDADES LOCAIS E AS BASES REGULADORAS DO PROGRAMA PARA CONTRATAR PERSOAL TÉCNICO PARA A ATENCIÓN DE MUSEOS E CENTROS DE INTERPRETACIÓN DURANTE O ANO 2016 Don Valentín González Formoso, Presidente da Deputación Provincial da Coruña, Por resolución n.º 16643, do 30 de xullo de 2015, o Presidente delegou na Xunta de Goberno, entre outras: “A aprobación das bases de subvencións, cuxa competencia corresponda inicialmente ao presidente”. Por acordo da Xunta de Goberno do 05/11/15 aprobáronse as Bases Reguladoras Xerais das convocatorias de subvencións dirixidas a Concellos e outras entidades locais, da Deputación Provincial da Coruña, ano 2016, publicadas no BOP número 221 do 18/11/15. Por RP 2016/10533 do 12/05/2016 aprobáronse as Bases reguladoras do Programa FO216: Programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2016, publicadas no BOP número 94 de 19/05/2016. Así mesmo, por RP 2016/25213 do 27/10/2016, disponse avocar a modificación das bases reguladoras das convocatorias de subvencións dirixidas aos concellos e outras entidades locais, ano 2016 e a aprobación e modificación de bases reguladoras específicas de programas do servizo de acción social, cultural e deportes. Vistos os informes emitidos polos servizos correspondentes e as disposicións legais de aplicación, RESOLVO: PRIMEIRO.–Engadir o seguinte parágrafo nas Bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2016: Base 3.–Obxecto. No caso do Programa de subvencións a concellos en entidades locais para contratar persoal técnico para a atención de museos e centros de interpretación durante o ano 2016, e despois de petición razoada da entidade beneficiaria da subvención, na declaración de gastos realizados poderán incluírse xustificantes de gastos efectuados con posterioridade ao 31 de decembro de 2016, con data límite do 30 de abril de 2017. Esta petición de prórroga terá que presentarse no prazo de dez días dende a notificación da resolución definitiva. SEGUNDO.–Engadir os seguintes parágrafos nas Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación durante o ano 2016: Base 3.–Obxecto. Obxecto específico do programa FO216/2016. dentro do período comprendido entre o 1 de xaneiro de 2016 e o 31 de decembro de 2016, ou no caso de prórroga ata o 30 de abril de 2017. Base 9.–Xustificación e pagamento 9.3. Documentación específica do programa FO216/2016 Certificación expedida. entre o 1 de xaneiro ata o 31 de decembro de 2016 ou no caso de prórroga ata o 30 de abril de 2017. A presente resolución, que pon fin á vía administrativa é susceptible de de recurso contencioso-administrativo ante o Xulgado do Contencioso-Administrativo da Coruña, no prazo de dous meses, contados desde o día seguinte ó de notificación da presente resolución, de conformidade co establecido no art.46 da Lei 29/1998, reguladora da xurisdicción contencioso administrativa, sen perxuízo de que poida exercitar calquera outro que estime pertinente. A Coruña, 31 de outubro de 2016. O PRESIDENTE O SECRETARIO Valentín González Formoso José Luis Almau Supervía